CELEX: 62013CN0182
Language: mt
Date: 2013-04-12 00:00:00
Title: Kawża C-182/13: Talba għal deċiżjoni preliminari mressqa mill-Industrial Tribunals (l-Irlanda ta’ Fuq) (ir-Renju Unit) fit- 12 ta’ April 2013 — Valerie Lyttle, Sarah Louise Halliday, Clara Lyttle, Tanya McGerty vs Bluebird UK Bidco 2 Limited

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/4
            
         Talba għal deċiżjoni preliminari mressqa mill-Industrial Tribunals (l-Irlanda ta’ Fuq) (ir-Renju Unit) fit-12 ta’ April 2013 — Valerie Lyttle, Sarah Louise Halliday, Clara Lyttle, Tanya McGerty vs Bluebird UK Bidco 2 Limited
   (Kawża C-182/13)
   2013/C 189/06
   Lingwa tal-kawża: l-Ingliż
   
      Qorti tar-rinviju
   
   Industrial Tribunals (l-Irlanda ta’ Fuq)
   
      Partijiet fil-kawża prinċipali
   
   
      Rikorrenti: Valerie Lyttle, Sarah Louise Halliday, Clara Lyttle, Tanya McGerty
   
      Konvenuta: Bluebird UK Bidco 2 Limited
   
      Domandi preliminari
   
   
               (1)
            
            
               Fil-kuntest tal-Artikolu 1(1)(a)(ii) tad-Direttiva tal-Kunsill 98/59/KE (1), il-kelma “stabbiliment” għandha l-istess tifsira bħal dik fil-kuntest tal-Artikolu 1(1)(a)(i) ta’ din id-direttiva?
            
         
               (2)
            
            
               Jekk le, jista’ “stabbiliment”, għall-iskopijiet tal-Artikolu 1(1)(a)(ii), ikun ikkostitwit minn subunità organizzativa ta’ impriża li tikkonsisti, jew tinkludi, iktar minn unità ta’ impjieġ lokali waħda?
            
         
               (3)
            
            
               Fl-Artikolu 1(1)(a)(ii) tad-Direttiva, il-frażi “mill-inqas 20” tirreferi għan-numru ta’ tkeċċijiet mill-istabbilimenti kollha tal-persuna li timpjega, jew tirreferi minflok għan-numru ta’ tkeċċijiet għal 
                     kull
                   stabbiliment? (Fi kliem ieħor, ir-riferiment għal “20” huwa riferiment għal 20 fi kwalunkwe stabbiliment partikolari, jew għal 20 b’kollox?)
            
         
      (1)  Direttiva tal-Kunsill 98/59/KE, tal-20 ta’ Lulju 1998, dwar l-approssimazzjoni tal-liġijiet tal-Istati Membri dwar redundancies kollettivi (ĠU Edizzjoni Speċjali bil-Malti, Kapitolu 5, Vol. 3, p. 327)